
Parlamentul  României

Camera  Deputaţilor

Comisia pentru industrii si servicii






                 Bucureşti, 29.03.2011




                                         
                                       Nr.23/60/2011
AVIZ
asupra proiectului de Lege privind aprobarea Ordonanţei de urgenţă a Guvernului nr.120/2010 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru buget, finanţe şi bănci, cu proiectul de Lege privind aprobarea Ordonanţei de urgenţă a Guvernului nr.120/2010 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, transmis cu adresa nr. P.L.x. 102 din 16 martie 2011, înregistrat sub nr.23/60 din 17 martie 2011.


Consiliul Legislativ, cu avizul nr.1585/20.12.2010, avizează favorabil proiectul de ordonanţă de urgenţă, cu observaţii şi propuneri preluate de iniţiator.


Senatul, în  şedinţa din 9 martie 2011, a adoptat proiectul de lege cu amendamente admise.



Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.64/2009, aprobată cu modificări prin Legea nr.362/2009, în sensul includerii unor noi beneficiari în categoria celor ale căror proiecte sunt finanţate prin bugetul Ministerului Transporturilor şi Infrastructurii.

Intervenţiile legislative vizează şi stabilirea unui termen de depunere a cererilor de rambursare de către beneficiari, în scopul virării sumelor rambursate în conturile de venituri ale bugetelor centrale.
Din punct de vedere al dreptului european, proiectul intră sub incidenţa reglementărilor statuate la nivelul Uniunii Europene, subordonate Politicii regionale şi coordonării instrumentelor structurale.



Examinarea proiectului de lege a avut loc în şedinţa comisiei din data de 29 martie 2011.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

